**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 22.08.2020, ora 08.00 – 23.08.2020, ora 08.00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 23.08.2020, ora 07.00**

**RÂURI**

**Debitele au fost, în general, în scădere**, exceptând cursul inferior al Mureşului unde au fost în creştere uşoară prin propagare, iar pe râurile din bazinele hidrografice: Vedea, Argeş, Ialomiţa, Buzău, Rm. Sărat, Putna, Bârlad, Prut şi pe cele din Dobrogea debitele au fost relativ staţionare.

Debitele se situează la valori cuprinse între 30-90% din mediile multianuale lunare, mai mari (în jurul și peste normalele lunare) pe râurile din bazinele hidrografice: Tur, Someşul Mare, Someşul Mic, Lăpuş, Crișul Repede, Crișul Negru, Crișul Alb, Arieş, Timiş mijlociu şi inferior, Bârzava, Moraviţa, Caraş şi Nera și mai mici (10-30% din normalele lunare) pe râurile din bazinele: Bârlad, Rm. Sărat, Jijia şi pe unele râuri din bazinele superioare și mijlocii ale Oltului și Argeșului.

Nivelurile pe râuri la stațiile hidrometrice se situează sub **COTELE DE ATENȚIE**.

**Debitele vor fi în general în scădere**, exceptând râurile din bazinele hidrografice: Jiu, Vedea, Argeş, Ialomiţa, Buzău, Rm. Sărat, Putna, Trotuş, Bârlad, Prut, bazinele inferioare ale Oltului, Siretului şi pe cele din Dobrogea, unde vor fi staţionare.

Sunt posibile scurgeri importante pe versanţi, torenţi, pâraie, viituri rapide pe râurile mici cu posibile efecte de inundaţii locale şi creşteri mai însemnate de debite şi niveluri, pe unele râuri din zonele de deal şi munte, în special pe cele din nordul, vestul, şi centrul ţării, datorită precipitaţiilor sub forma de aversă, cu caracter torenţial şi mai importante cantitativ, prognozate.

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNĂRE**

**Debitul la intrarea în ţară (secţiunea Baziaş) în intervalul 22.08 – 23.08.2020 a fost în creştere uşoară, având valoarea de 4050 m3/s**, sub media multianuală a lunii august (4300 m3/s).

În aval de Porţile de Fier debitele au fost relativ staţionare la Gruia şi în scădere pe sectorul Calafat – Tulcea.

**Debitul la intrarea în ţară (secţiunea Baziaş) va fi în creştere uşoară (4100 m3/s).**

În aval de Porţile de Fier debitele vor fi în creştere pe sectorul Gruia – Calafat şi în scădere pe sectorul Bechet – Tulcea.

**2.** **Situaţia meteorologică în intervalul 22.08.2020, ora 09.00 –23.08.2020, ora 06.00**

**ÎN ŢARĂ**

Vremea a fost predominant frumoasă, dar călduroasă în cea mai mare parte a țării, chiar caniculară după-amiaza, pe arii restrânse, în sud. Cerul a fost variabil, mai mult senin dimineața și noaptea. Vântul a suflat slab și moderat, trecător cu ușoare intensificări în regiunile sud-estice. Temperaturile maxime s-au încadrat între 27 de grade la Ocna Șugatag și 35 de grade la Zimnicea, Videle, Roșiorii de Vede, Alexandria, Giurgiu, Titu, București-Filaret, Urziceni, Oltenița și Călărași. La ora 06.00, se înregistrau valori termice cuprinse între 10 grade la Întorsura Buzăului și 25 de grade la Constanța-dig. La sfârșitul intervalului, pe arii restrânse, s-a semnalat ceață în centrul teritoriului. *Indicele temperatură-umezeală (ITU) a atins pragul critic de 80 de unități în cea mai mare parte a Munteniei, unde pe arii restrânse l-a și depășit, iar în Crișana, Banat, sudul Olteniei și al Moldovei l-a atins doar cu totul izolat.*

**LA BUCUREŞTI**

Vremea a fost frumoasă, dar călduroasă, caniculară la amiază în centrul orașului, unde indicele temperatură umezeală (ITU) a depășit ușor pragul critic de 80 de unități. Cerul a fost variabil, mai mult senin dimineața și noaptea. Temperatura maximă a fost de 35 de grade la Filaret și de 34 de grade la Afumați și Băneasa. La ora 06.00, se înregistrau 16 grade la Băneasa, 19 grade la Afumați și 20 de grade la Filaret.

**3. Prognoza meteorologică în intervalul 23.08.2020, ora 09.00 –24.08.2020, ora 09.00**

**ÎN ŢARĂ**

Vremea va fi călduroasă în cea mai mare parte a țării, local caniculară în Câmpia Română, unde disconfortul termic va fi ridicat, iar indicele temperatură-umezeală va atinge sau va depăși pragul critic de 80 de unități. Pe parcursul zilei, cerul va fi variabil, cu unele înnorări, ploi de scurtă durată și fenomene electrice, pe arii restrânse în zonele montane și submontane și doar izolat în rest. Noaptea nebulozitatea se va accentua treptat în vestul, nordul și centrul țării, iar averse și descărcări electrice se vor semnala în Maramureș, Crișana, nordul Moldovei, local în Banat, Transilvania și cu totul izolat, posibil, în restul teritoriului. Punctiform cantitățile de apă vor depăși 15 l/mp. Temperaturile maxime vor fi cuprinse între 25 de grade în nordul litoralului și 37 de grade în sudul Munteniei, iar cele minime se vor situa între 12 și 22 de grade. Izolat vor fi condiții de ceață.

**LA BUCUREŞTI**

Vremea va fi caniculară, cu disconfort termic accentuat după-amiaza, când indicele temperatură - umezeală (ITU) va depăși ușor pragul critic de 80 de unități. Cerul va fi variabil, mai mult senin dimineața și noaptea. Vântul va sufla slab și moderat. Temperatura maximă va fi de 35...36 de grade, iar cea minimă se va situa în jurul valorii de 19 grade.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

Nu au fost semnalate evenimente deosebite.

1. **În domeniul solului şi vegetaţiei**

Nu au fost semnalate evenimente deosebite.

1. **În domeniul supravegherii radioactivităţii mediului**

Nu au fost semnalate evenimente deosebite.

1. **În municipiul Bucureşti**

Nu au fost semnalate evenimente deosebite.

DIRECȚIA DE COMUNICARE, TRANSPARENȚĂ ȘI IT